
HÁZIREND
Közösségi Színtér
Zánka Faluház
(8251 Zánka, Rákóczi út 32.)

A közösség zavartalan élete csak úgy biztosítható, ha mindenki betartja az együttélés írott és íratlan szabályait, felelősséget érez társai, a Közösségi Színtér munkatársa és a hely iránt, tisztában van jogaival, ismeri és teljesíti kötelességeit. A Házirend ismerete és betartása az épületben tartózkodók kötelessége.[image: ]

A közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018.(VII.9.) EMMI rendelet 12. § (2) bekezdése szerint a közösségi szintér nyitvatartása az alábbiak szerint alakul:

	Hétfő
	12:00-18:00

	Kedd
	12:00-18:00

	Szerda
	12:00-18:00

	Csütörtök
	12:00-18:00

	Péntek
	-

	Szombat
	10:00-14:00

	Vasárnap
	-



A Közösségi Színtér a nyitvatartási idő alatt, látogatható, alapszolgáltatásai térítésmentesen és szabadon igénybe vehetők.

A nyitvatartási rendtől eltérő igénybevétel esetén előzetes egyeztetés szükséges a fenntartó (Zánka Község Önkormányzata) és a Közösségi Színtér munkatársa részére.

A Közösségi Színtér nyitvatartási ideje rendezvény miatt változhat.

A Közösségi Színtérben tartott rendezvények, eszközkarbantartások idejére a Közösségi Színtér munkatársa korlátozhatja a szolgáltatásokat, melyről idejében és megfelelő módon értesíti a látogatókat (Kiírással a hirdetményeknek fenntartott helyen, illetve a Közösségi Színtér közösségi oldalán).

A Közösségi Színtér Házirendje:

1. A látogatók viselkedésükkel nem zavarhatják egymás munkáját és tevékenységét.
2. A Közösségi Színtérben tilos a dohányzás, tilos továbbá bárminemű veszélyes anyagot, tárgyat behozni.
3. Dohányozni csak az arra kijelölt helyen engedélyeztt. 18 éves kor alatt tilos a dohányzás.
4. A látogatók személyes tárgyainak megóvásáért az intézmény nem vállal felelősséget.
5. Rendezvények kivételével, 14 éven aluliak 20 óra után csak szülői felügyelettel tartózkodhatnak az intézményben.
6. Az intézmény munkatársának, a rendezőknek, a rendőrségnek és a polgárőrségnek az [image: ]utasításait minden látogató köteles végrehajtani. A szervezett programok zavartalan lebonyolításához szükséges nyugalmat a látogatók kötelesek tiszteletben tartani és a jelenlévő Közösségi Színtér munkatárs, valamint a programszervezők erre vonatkozó kéréseit figyelembe venni.
7. A szervezett programok ideje alatt a teremhasználatra vonatkozó szabályokat a Közösségi Színtér munkatársa - a programokhoz igazodva — korlátozhatja, amit az információs táblára kihelyezett tájékoztatóval jelez a látogatók felé.

A Közösségi Színtérben tartózkodók általános magatartására vonatkozó szabályai

A látogató köteles:
· tiszteletet és kulturált magatartást tanúsítani az épületben tartózkodó látogatókkal és a Közösségi Színtér alkalmazottjával szemben; 
· megóvni saját és társai testi épségét; 
· elfogadni és betartani a Közösségi Színtér munkatársának a működésre vonatkozó kéréseit;
· baleset, illetve baleset veszélyének észlelése esetén értesíteni a Közösségi Színtér jelenlévő munkatársát;
· bármilyen hiányosság, rendellenesség, műszaki hiba észlelését a Közösségi Színtér [image: ]munkatársának jelezni, aki megoldja, vagy az illetékes személynek továbbítja a problémát;
· megóvni és megőrizni az épület külső-belső tereinek, kiszolgáló- és mellékhelyiségeinek állagát.

A látogató felelős:
· a Közösségi Színtér külső és belső tereinek rendjéért, tisztaságáért, biztonságáért;
· az épület termeiben található eszközök és egymás tulajdonának megóvásáért, a károkozást köteles megtéríteni. Fiatalkorú személy károkozásáért a törvényes képviselője felelős felróhatóságára tekintet nélkül.

A Közösségi Színtér igénybevétele

A Közösségi Színteret minden érdeklődő látogathatja, igénybe veheti szolgáltatásait, berendezéseit és más eszközeit. Az igénybevétel előzetes egyeztetés alapján, teljeskörű felelősségvállalásával történhet az alábbiak szerint:

1. A Közösségi Színtér helységeinek igénybevételi szándékát legalább 5 nappal a tervezett igénybevétel előtt kell kezdeményezni. Több kérelmező esetében a helységhasználatot a közösségi színtér munkatársa koordinálja.
2. A Közösségi Színtér eszközinek használata: A látogató teljeskörűen, anyagilag is felelős az általa, illetve a társasága által használt eszközökért. A nem rendeltetésszerű használata miatt keletkezett károkat a látogató köteles megtéríteni.
3. A programok lebonyolításakor igénybe vett helyiségek, azok bútorzata és a használt technikai eszközök használatáért a látogató (szervező) anyagi felelősséggel tartozik, az esetlegesen általa okozott kárt köteles megtéríteni.
4. A program befejezésekor ügyelni kell a használt technikai eszközök áramtalanítására, a villany lekapcsolására, az ablakok becsukására.
5. A Közösségi Színtér termei bérbe adhatók a Közösségi Színtér munkatársával történő előzetes egyeztetés és bérleti szerződés aláírása alapján. Az Önkormányzat megbízza a Közösségi Színtér munkatársát a Közösségi Színtérrel kapcsolatos bérleti szerződések koordinálásával, továbbá felhatalmazza az egyes bérleti szerződések megkötésére. A látogatók a bérelt helyiségekben folyó programokat, rendezvényeket nem zavarhatják.
6. Az Önkormányzat természetbeni juttatásként a községben működő önszerveződő közösségek (klubok) részére díjmentesen biztosítja a Közösségi Színtér helységeinek igénybevételét. 
7. Díjköteles tevékenységek, szolgáltatások:
· gazdasági tevékenység, minden egyéb üzleti célú vállalkozás;
· magánszemélyek részére az általuk szervezett magáncélú rendezvények megtartása;
· nem önkormányzat által, valamint nem a községben működő civil szervezetek által szervezett zenés, táncos rendezvények;
· minden olyan kulturális tevékenység, amely a Közösségi színtér éves jóváhagyott költségvetésén túl az önkormányzatnak közvetlen kiadással jár.
8. A Közösségi Színtér használata során a Házirend betartása kötelező.

A helyiségek bérleti díjai:

	Terem
	Bérleti díj

	Színházterem
	2500 Ft/óra
45.000 Ft/nap

	Klubhelyiség
	3000 Ft/óra

	Foglalkoztató szoba
	2000 Ft/óra

	Fellegvár terem
	2000 Ft/óra



A Házirend hatálya

A Házirendet Zánka Község Önkormányzata Képviselő-testülete a …/2025. (II.25.) Z. sz. önkormányzati határozattal fogadta el. A Házirend rendelkezéseit 2025. március 1. napjától kell alkalmazni. Hatályát veszti a korábban kiadott házirend.

A polgármester köteles gondoskodni arról, hogy a Házirendben foglalt előírásokat az érintett munkatársak és a település lakossága megismerjék.

Zánka, 2025. február 26.

